CELEX: 32020R1019
Language: ro
Date: 2020-07-13 00:00:00
Title: Regulamentul de punere în aplicare (UE) 2020/1019 al Comisiei din 13 iulie 2020 de modificare a Regulamentului de punere în aplicare (UE) 2015/840

14.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 225/13
               
            
         REGULAMENTUL DE PUNERE ÎN APLICARE (UE) 2020/1019 AL COMISIEI
         din 13 iulie 2020
         de modificare a Regulamentului de punere în aplicare (UE) 2015/840
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 514/2014 al Parlamentului European și al Consiliului din 16 aprilie 2014 de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor (1), în special articolul 27 alineatul (5),
         întrucât:
         
                     (1)
                  
                  
                     Articolul 5 alineatul (2) din Regulamentul de punere în aplicare (UE) 2015/840 al Comisiei (2) prevede că, în cursul unui exercițiu financiar, autoritățile responsabile efectuează controale operaționale la fața locului care acoperă cel puțin 20 % din numărul proiectelor puse în aplicare în cursul exercițiului financiar respectiv.
                  
               
                     (2)
                  
                  
                     Statele membre au fost afectate într-un mod fără precedent de pandemia de COVID-19. Din cauza crizei, statele membre au fost nevoite să impună restricții asupra libertății de circulație pe teritoriul lor, ceea ce a făcut ca efectuarea de controale la fața locului să fie dificilă.
                  
               
                     (3)
                  
                  
                     Pentru a oferi flexibilitate autorităților responsabile cu efectuarea controalelor operaționale la fața locului, este oportun să se modifice normele existente, astfel încât să se evite întârzierile în procedura de verificare a conturilor. O astfel de flexibilitate ar trebui să fie realizată acordând autorităților responsabile posibilitatea de a îndeplini cerințele de efectuare a unor controale operaționale la fața locului într-o etapă ulterioară a perioadei de programare, în cazul în care, având în vedere pandemia de COVID-19, controalele efectuate în cursul unui anumit exercițiu financiar nu pot acoperi cel puțin 20 % din numărul proiectelor puse în aplicare în cursul exercițiului financiar respectiv.
                  
               
                     (4)
                  
                  
                     Irlanda are obligații în temeiul Regulamentului (UE) nr. 514/2014 și, prin urmare, prezentul regulament este obligatoriu pentru aceasta.
                  
               
                     (5)
                  
                  
                     Regatul Unit are obligații în temeiul Regulamentului (UE) nr. 514/2014 și, prin urmare, prezentul regulament este obligatoriu pentru acesta. În conformitate cu articolul 138 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (3), dreptul aplicabil al Uniunii, inclusiv normele privind corecțiile financiare și verificarea conturilor, va continua să se aplice Regatului Unit după 31 decembrie 2020 și până la încheierea respectivelor programe și activități ale Uniunii.
                  
               
                     (6)
                  
                  
                     Danemarca nu are obligații în temeiul Regulamentului (UE) nr. 514/2014 sau al prezentului regulament.
                  
               
                     (7)
                  
                  
                     Dat fiind caracterul urgent al situației legate de pandemia de COVID-19, este oportun ca prezentul regulament să intre în vigoare în ziua următoare datei publicării în Jurnalul Oficial al Uniunii Europene.
                  
               
                     (8)
                  
                  
                     Măsurile prevăzute în prezentul regulament sunt în conformitate cu avizul Comitetului Fonduri pentru azil, migrație și integrare și pentru securitate internă instituit prin articolul 59 alineatul (1) din Regulamentul (UE) nr. 514/2014.
                  
               
                     (9)
                  
                  
                     Prin urmare, Regulamentul de punere în aplicare (UE) 2015/840 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            La articolul 5 din Regulamentul de punere în aplicare (UE) 2015/840, alineatul (2) se înlocuiește cu următorul text:
            
               
                  „(2)   Controalele operaționale la fața locului efectuate în exercițiul financiar N acoperă cel puțin 20 % din numărul proiectelor puse în aplicare în cursul exercițiului financiar respectiv, astfel cum sunt declarate în conturile anuale corespunzătoare, menționate la articolul 39 din Regulamentul (UE) nr. 514/2014. Dacă acest procent minim nu poate fi atins în cursul exercițiului financiar N din cauza pandemiei de COVID-19, controalele care nu au fost efectuate în cursul exercițiului financiar N se efectuează într-o etapă ulterioară a perioadei de programare.”
               
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în statele membre în conformitate cu tratatele.
            Adoptat la Bruxelles, 13 iulie 2020.
            
               
                  Pentru Comisie
               
               
                  Președintaele
               
               Ursula VON DER LEYEN
            
         
         
            (1)  JO L 150, 20.5.2014, p. 112.
         
            (2)  Regulamentul de punere în aplicare (UE) 2015/840 al Comisiei din 29 mai 2015 privind controalele efectuate de autoritățile responsabile în temeiul Regulamentului (UE) nr. 514/2014 al Parlamentului European și al Consiliului de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor (JO L 134, 30.5.2015, p. 1).
         
            (3)  JO CI 384, 12.11.2019, p. 1.